《妾薄命》
宋代·方一夔

薄命佳人玉绝瑕，不随缘分落民家。悲风古冢生青草，落日深宫唱白花。

万里思情馀蹋鞠，一生旧恨付琵琶。雄蜂雌蝶难相并，莫向春风怨岁华。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。